
( 1 ) 

Έγκριση σύστασης του κοινωφελούς ιδρύματος με την 
επωνυμία "ΚΛΗΡΟΔΟΤΗΜΑ ΣΟΦΙΑΣ Μ. ΓΕΔΕΩΝ ΚΑΙ 
ΑΛΕΞΑΝΔΡΟΥ Σ. ΚΑΡΑΝΙΚΟΛΑ" και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 8-11-1982 ιδιόγραφη διαθήκη της Σοφίας χή¬ 
ρας Αλεξάνδρου Καρανικόλα, το γένος Μανουήλ Γεδεών, 
που δημοσιεύθηκε με το αριθμ. 2507/4-6-1999 πρακτικό 
του Μονομελούς Πρωτοδικείου Αθηνών, με την οποία συ- 
στήθηκε κοινωφελές ίδρυμα με την επωνυμία "ΚΛΗΡΟ¬ 
ΔΟΤΗΜΑ ΣΟΦΙΑΣ Μ. ΓΕΔΕΩΝ ΚΑΙ ΑΛΕΞΑΝΔΡΟΥ Σ. ΚΑ- 
ΡΑΝΙΚΟΛΑ" και με έδρα την Αθήνα. 

2. Της διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 30-9-2002 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1100383/1330/Α0006/31-10-2001 απόφαση 
του Υπουργού Οικονομικών, με την οποία ανατέθηκαν αρ¬ 
μοδιότητες της Υφυπουργούς Οικονομικών (ΦΕΚ 1485 
τ.Β'). 

5. Με πρόταση του Υπουργού Εθνικής Παιδείας και 
Θρησκευμάτων καθώς και του Υφυπουργού Οικονομίας 
και Οικονομικών αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: "ΚΛΗΡΟΔΟΤΗΜΑ ΣΟΦΙΑΣ Μ. ΓΕΔΕΩΝ 
ΚΑΙ ΑΛΕΞΑΝΔΡΟΥ Σ. ΚΑΡΑΝΙΚΟΛΑ", η οποία με την από 
8-11-1982 ιδιόγραφη διαθήκη της Σοφίας χήρας Αλεξάν¬ 
δρου Καρανικόλα, το γένος Μανουήλ Γ εδεών, που δημο¬ 
σιεύθηκε με το αριθμ. 2507/4-6-1999 πρακτικό του Μονο¬ 
μελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών καθώς και Εθνικής Παι¬ 
δείας και Θρησκευμάτων και διέπεται από της διατάξεις 
της ανωτέρω συστατικής του πράξης, του παρακάτω ορ¬ 
γανισμού, του α.ν. 2039/1939 και των διαταγμάτων που 

εκδόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΚΛΗΡΟΔΟΤΗΜΑ ΣΟΦΙΑΣ Μ. ΓΕΔΕΩΝ 
ΚΑΙ ΑΛΕΞΑΝΔΡΟΥ Σ. ΚΑΡΑΝΙΚΟΛΑ". 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "ΚΛΗΡΟΔΟ¬ 
ΤΗΜΑ ΣΟΦΙΑΣ Μ. ΓΕΔΕΩΝ ΚΑΙ ΑΛΕΞΑΝΔΡΟΥ Σ. ΚΑΡΑ- 
ΝΙΚΟΛΑ", που συστήθηκε από την Σοφία χήρα Αλεξάν¬ 
δρου Καρανικόλα, το γένος Μανουήλ Γεδεών, αποτελεί 
νομικό πρόσωπο ιδιωτικού δικαίου και διέπεται από της 
διατάξεις της ανωτέρω συστατικής πράξης, του παρό¬ 
ντος οργανισμού, του α.ν. 2039/1939της κάθε φορά ισχύ¬ 
ει ο νόμος της και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον της την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι η προαγωγή της επιστήμης 
και της παιδείας με της ακόλουθους τρόπους: 

α) Χορήγηση υποτροφιών σε φοιτητές φιλοσοφικών 
σχολών της ημεδαπής και β) Χορήγηση οικονομικής ενί¬ 
σχυσης νέων επιστημόνων ερευνητών για τη διεξαγωγή 
ερευνών, αναφερόμενους σε κύκλους σπουδών, που κα¬ 
τά το χρόνο της σύνταξης της διαθήκης θεραπεύονται 
της φιλοσοφικές σχολές των Πανεπιστημίων της και συ¬ 
γκεκριμένα στην ιστορία του νεοελληνικού πολιτισμού 
από την άλωση της Πόλης και εδώ, στη λαογραφία και κοι¬ 
νωνική ανθρωπολογία, στη γλωσσοψυχολογία και στην 
κοινωνική ψυχολογία. 

Άρθρο 3 

Περιουσία-Πόροι 

Περιουσία του ιδρύματος αποτελούν: 

1. Μετρητά ποσού ύψους εκατόν ενενήντα οκτώ χιλιά¬ 
δων, οκτακόσιων ενενήντα τεσσάρων ευρώ (198.894€). 

2.337 μετοχές της Εθνικής Τράπεζας της Ελλάδος. 

3. 26 μετοχές της Ιονικής - λαϊκής Τράπεζας της Ελλά¬ 
δος. 

4.58 μετοχές της Τράπεζας Ελλάδος 

5.7 κοινές μετοχές και 11 προνομιακές της ΕΤΕΒΑ Α.Ε. 

6. 10 μετοχές της ανωνύμου εταιρείας εκδόσεων "ΝΕΑ 
ΕΛΛΗΝΙΚΗ ΗΩΣ" και 69 μετοχές της ανωνύμου εταιρείας 
"ΑΛΟΥΜΙΝΙΟ ΤΗΣ ΕΛΛΑΔΟΣ Α.Ε." 

7.3 ετήσια τραπεζικά ομόλογα της ΕΤΕΒΑ Α.Ε. 

8. 1 ετήσιο τραπεζικό ομόλογο της Εμπορικής Τράπε¬ 
ζας. 

9. Αμοιβαία κεφάλαια: 

α) "ΔΗΛΟΣ της Διεθνικής Εταιρείας Διαχειρίσεως Αμοι¬ 
βαίων Κεφαλαίων Α.Ε." με αριθμό τίτλου 0023477/3-12- 
1983. 

β)"ΕΛΛΗΝΙΚΟΥ ΑΜΟΙΒΑΙΟΥ ΚΕΦΑΛΑΙΟΥ ΔΙΕΘΝΩΝ 


ΕΠΕΝΔΥΣΕΩΝ", δύο (2) τίτλοι με αριθμούς 2882/10-5- 
1973 και 5338/16-5-1973 40 μεριδίων ο καθένας. 

γ)"ΔΗΛΟΣ", δύο (2) τίτλοι με αριθμούς 2065 6 και 2066 
4, ο καθένας 90 ονομαστικών μεριδίων. 

10. Ξένα νομίσματα: 

α) 4 χαρτονομίσματα των πέντε γαλλικών φράγκων το 
καθένα 

β) 5 χαρτονομίσματα των δέκα γαλλικών φράγκων το 
καθένα 

γ) 6 χαρτονομίσματα των πενήντα γαλλικών φράγκων 
το καθένα 

δ) 1 χαρτονόμισμα των εκατό γαλλικών φράγκων 

ε) 2 χαρτονομίσματα των δέκα χιλιάδων φράγκων το 
καθένας) 3 χαρτονομίσματα των πέντε χιλιάδων φράγκων 
το καθένα 

ζ) 151 δολάρια ΗΠΑ και 100 δολάρια Αμερικής και 245 
της δολάρια Αμερικής. 

η) 125πιάστρεςΑιγύπτου, αμφισβητούμενης κυκλοφο¬ 
ρίας, 1 χαρτονόμισμα Λιβάνου, 25 πιάστρες αμφισβητού¬ 
μενης κυκλοφορίας καθώς και 2 χαρτονομίσματα των πέ¬ 
ντε αραβικής προέλευσης. 

θ) 1464 χρυσές λίρες Αγγλίας παλαιός κοπής 

ι) 30 χρυσές λίρες Αγγλίας "Ελισάβετ" κοπής 1964, 2 
χρυσές λίρες Αγγλίας "Γεωργίου", 5 χρυσές λίρες Αγ¬ 
γλίας "Βικτωρίας" και 4 χρυσές λίρες "Εδουάρδου" παλαι¬ 
ός κοπής. 

11. Ομολογίες: α) 40 τίτλοι της ομολογίας Εθνικού λα- 
χειοφόρου δανείου του έτους 1992 του Βασιλείου της Ελ¬ 
λάδος β) 18 τίτλοι της ομολογίας Εθνικού λαχειοφόρου 
δανείου του έτους 1926 της Ελληνικής Δημοκρατίας. Γ) 2 
τίτλοι πέντε ομολογιών ο καθένας του Εθνικού λαχειοφό¬ 
ρου δανείου του έτους 1926 της Ελληνικής Δημοκρατίας 
δθοι με αριθμούς 013919,002037 και 042259 3 ομολογίες 
λαχειοφόρου δανείου της Ελλάδος του έτους 1920 

12. Κοσμήματα αξίας κατά την απογραφή οκτακόσιων 
ογδόντα τριών ευρώ (883 €). 

13. Διαμέρισμα στο 3° όροφο επίτης οδού Νεκταρίου 3, 
στην Αθήνα. 

14. Διαμέρισμα στο ισόγειο, στη συμβολή των οδών Φαι¬ 
δρού 2 και Ιπποδάμου, στο Παγκράτι. 

15. Διώροφη οικία στην οδό Βλαβιανού 14 στην Αθήνα. 

16. Διαμέρισμα αριθμ. 7 στον 4ο όροφο, στη συμβολή 
των οδών Νηρέως και Αφροδίτης στο παλαιό Φάληρο. 

17. Το αριθμ. 565 οικόπεδο στην Εκάλη Αττικής, στην 
οδό Φιλύρας 3, μετά της επ’ αυτού οικίας. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από της καταθέσεις του σε Τράπεζες ή της 
Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου της αυτό. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους:α). Ιωάννη Χριστοφή 
του Γεωργίου, μηχανολόγο, ως Πρόεδρο β).Μιχαήλ Μα- 
νωλούδη, ιατρό γ). Λάσκαρη Στογιαννίδη, προγραμματι- 
στή-αναλυτή δ). Δημήτρη Ρογάρη, δικηγόρο ε). Έναν εκ¬ 
πρόσωπο του συλλόγου αποφοίτων του Πειραματικού 
Σχολείου του Πανεπιστημίου Αθηνών, στ), το Δήμαρχο 

Λερού και ζ). το Δήμαρχο Σύμης ή της εκπροσώπους των 
Δημάρχων, που διαμένουν στην Αθήνα ή στον Πειραιά. 

2. Τα μέλη του Διοικητικού Συμβουλίου ορίζουν με πρά¬ 
ξη της, εκτός από τον Πρόεδρο, που έχει ορισθεί με τη 
διαθήκη, έπειτα από ψηφοφορία τον Αντιπρόεδρο, τον 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με της διατάξεις της συστατικής 
πράξης και του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά μία (1) 
φορά κάθε δύο (2) μήνες και εκτάκτως όποτετο ζητήσει ο 
Πρόεδρος ή άλλος από τα μέλη του, με γραπτή αίτησή 
του(ς) προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται της οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
της υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως, σύμφωνα με της διατάξεις της συστατικής 
πράξης, του παρόντος οργανισμού του α.ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 βασιλικού διατάγματος (ΦΕΚ 
5521939,τ.Α'). Μαζί με τον απολογισμό, καταρτίζει, ψηφί¬ 
ζει και υποβάλλει και το γενικό ισολογισμό του ενεργητι¬ 
κού και του παθητικού του ιδρύματος. 

Β) Αποφασίζει την πρόσληψη του αναγκαίου προσωπι¬ 


κού του ιδρύματος, με την προϋπόθεση, ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδι¬ 
κότερα καθήκοντα του παραπάνω προσωπικού, καθώς 
και την αμοιβή του, σύμφωνα με της όρους των συλλογι¬ 
κών συμβάσεων εργασίας και τις διατάξεις, γενικότερα, 
της εργατικής νομοθεσίας. 

Γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

Δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος, Σοφίας Μ. 
Γεδεών και Αλεξάνδρου Σ. Καρανικόλα. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, της Αρχές, κα¬ 
θώς και τις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει της συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δέκα (10) μέρες πριν από τη συνεδρίαση. 

γ) Καταρτίζει, βοηθούμενος από τον Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, της, όποτε κρίνει σκόπιμο, να αναθέ¬ 
τει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με της Αρχές και υπογράφει όλα τα έγ¬ 
γραφα του ιδρύματος της τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι- 

κών συνθηκών), να βοηθείται από υπάλληλο του ιδρύμα¬ 
τος, την ευθύνη, όμως, για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει άλατα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

Ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1 .Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του, κάθε δύο χρόνια όλους της εν¬ 
διαφερομένους νέους επιστήμονες ερευνητές, που δικαι¬ 
ούνται οικονομική ενίσχυση, να υποβάλλουν σ’ αυτό μέσα 
σε τακτή χρονική προθεσμία, σχετική αίτηση με τα απα¬ 
ραίτητα δικαιολογητικά, που αναφέρονται στην παραπά¬ 
νω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω απ’ τα γραφεία του 
ιδρύματος και να δημοσιεύεται μία φορά σε δύο Αθηναϊ¬ 
κές εφημερίδες μεγάλης κυκλοφορίας, σαράντα πέντε 
(45) τουλάχιστον μέρες πριν από τη λήξη της παραπάνω 
προθεσμίας. 

2. Δικαίωμα οικονομικής ενίσχυσης έχουν οι υποψήφιοι, 
που πληρούν τις παρακάτω προϋποθέσεις: 

α) Να είναι πτυχιούχοι μίας από τις τρεις αρχαιότερες 
φιλοσοφικές σχολές της χώρας μας, δηλ. των Αθηνών, 
της Θεσσαλονίκης και των Ιωαννίνων και να μην υπηρε¬ 
τούν σε ερευνητικά κέντρα πανεπιστημιακά και μη. 

β) Η ικανότητα των υποψηφίων για την οργάνωση, τη 
διεξαγωγή καιτη γραπτή παρουσίαση των δεδομένωντης 
έρευνας, καθώς και το αξιόλογο του αντικειμένου της να 
βεβαιώνεται με έγγραφες γνωματεύσεις τριών ειδικών 
καθηγητών, του καθηγητή της αντίστοιχης ειδικότητας, 
που γνωρίζειτον υποψήφιο και δύο άλλωντης ίδιας ή συγ¬ 
γενούς ειδικότητας. 

γ) Η οικονομική ενίσχυση να έχει δωδεκάμηνη διάρκεια 
και να μη ξεπερνά το μηνιαίο βασικό μισθό πρωτοδιοριζό- 
μενου φιλόλογου καθηγητή σε σχολείο μέσης εκπαίδευ¬ 
σης . 


δ) κατά τη δημοσίευση της έρευνας να αναγράφεται 
στο ένα φύλλο εξωτερικό και εσωτερικό ή υψηλά στην 
προμετωπίδα επάνω από τον τίτλο του δημοσιεύματος 
και επάνω από το όνομα του συγγραφέα "ΚΛΗΡΟΔΟΤΗ¬ 
ΜΑ ΣΟΦΙΑΣ Μ. ΓΕΔΕΩΝ ΚΑΙ ΑΛΕΞΑΝΔΡΟΥ Σ. ΚΑΡΑΝΙ- 
ΚΟΛΑ" 

ε) Η οικονομική ενίσχυση, που θα διαδέχεται την εκά- 
στοτε προηγούμενη να μη δίνεται στον ίδιο ερευνητή ού¬ 
τε για έρευνα που ανάγεται στον ίδιο επιστημονικό τομέα, 
που ανήκει εκείνος, που έχει αμέσως προηγηθεί. 

στ) Να είναι Έλληνες το γένος και την υπηκοότητα και 
να προηγούνται κατά σειρά όσοι κατάγονται από ι) τα νη¬ 
σιά Σύμη και Λέρο ιι) οικογένειες που αποδεδειγμένα κα¬ 
τέφυγαν πριν από το 1958 στην ελεύθερη πατρίδα φεύ¬ 
γοντας από την Κωνσταντινούπολη, την Ανατολική ©ρά¬ 
κη, τα παράλια και τα νησιά της Προποντίδας και τον 
Πόντο ιιι) τα υπόλοιπα νησιά του δωδεκανησιακού συ¬ 
γκροτήματος και του Αιγαίου και ιν) την υπόλοιπη Ελλά¬ 
δα. 

ζ) Η επιλογή και ανακήρυξη των υποτρόφων γίνεται με 
βάση τη σειρά επιτυχίας τους κατά τις εξετάσεις για ει¬ 
σαγωγή στα Πανεπιστήμια ή κατά οιαδήποτε άλλη διαδι¬ 
κασία θα ισχύει σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
α.ν. 2039/1939 και του από 18/8/1941 καν. Δ/τος (ΦΕΚ 
286/Α/23-8-1941). 

Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά, που υποβλήθηκαν και επιλέγει - ανακηρύσσει, με 
αιτιολογημένη απόφασή του τους νέους επιστήμονες 
ερευνητές, που θα ενισχυθούν οικονομικά. 

Σε περίπτωση, κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 

Σε περίπτωση, κατά την οποία κάποιο από τα δικαιολο- 
γητικά των υποψηφίων είναι ατελές, ως προς ένα ή πε¬ 
ρισσότερα στοιχεία αυτού, το Διοικητικό Συμβούλιο του 
ιδρύματος καλείτους ενδιαφερομένους με έγγραφη πρό¬ 
σκλησή του, πριν αποφασίσει σχετικά για την επιλογή των 
δικαιούχων, να συμπληρώσει τις ατέλειες αυτές, μέσα σε 
πέντε (5) μέρες από την επίδοση με σχετική απόδειξη της 
παραπάνω πρόσκλησης. 

Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη μέρα , έξω από τα 
γραφεία του ιδρύματος, με αποδεικτικό, που θα υπογρά¬ 
φεται από το γραμματέα ή άλλο εξουσιοδοτημένο υπάλ¬ 
ληλο του ιδρύματος 

Με την απόφαση αυτή καλούνται επίσης οι υπόλοιποι 
ενδιαφερόμενοι υποψήφιοι, που απορρίφθηκαν, να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) μέρες από την τοιχο¬ 
κόλληση αυτής. 

Η ένσταση αυτή κατατίθεται με απόδειξη παραλαβής 
στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

Μετά την παρέλευση της δεκαήμερης προθεσμίας της 
προηγούμενης παραγράφου και εφόσον δεν υποβλήθηκε 
καμία ένσταση, δίνεται εντολή στη Τράπεζα ή το πιστωτι- 

κό ίδρυμα, που βρίσκονται οι καταθέσεις του ιδρύματος, 
να καταθέσει τα ποσά της οικονομικής ενίσχυσης σε έντο¬ 
κο λογαριασμό στο όνομα κάθε δικαιούχου. 

Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, καθώς και τις σχετικές απόψεις του 
Διοικητικού Συμβουλίου για τις ενστάσεις αυτές στο 
Υπουργείο Οικονομίας και Οικονομικών, το οποίο αφού 
ελέγξει αν τηρήθηκαν ή όχι οι διατάξεις της συστατικής 
πράξης του ιδρύματος, του παρόντος οργανισμού και των 
σχετικών νόμων, τα παραπέμπει με σχετική εισήγηση στο 
Συμβούλιο Εθνικών Κληροδοτημάτων προς γνωμοδότηση. 

Ο Υπουργός Οικονομίας και Οικονομικών και το Συμ¬ 
βούλιο Εθνικών Κληροδοτημάτων μπορούν, εφόσον κρί¬ 
νουν ότι είναι αναγκαίο, να ζητούν από τις αρμόδιες Αρ¬ 
χές και το ίδρυμα κάθε χρήσιμη πληροφορία και στοιχείο. 
Μετά την παραπάνω γνωμοδότηση του Συμβουλίου Εθνι¬ 
κών Κληροδοτημάτων για το βάσιμο ή όχιτων ενστάσεων, 
εκδίδεται κοινή απόφαση του Υπουργού Οικονομίας και 
Οικονομικών και του έκτου σκοπού αρμόδιου Υπουργού, 
με την οποία είναι δυνατόν να εγκριθούν ή να απορρι- 
φθούν ή να τροποποιηθούν οι σχετικές αποφάσεις του Δι¬ 
οικητικού Συμβουλίου του ιδρύματος, ως προς έναν ή πε¬ 
ρισσότερους υποψήφιους ή και να διαταχθεί επανάληψη 
όλης της διαδικασίας επιλογής και ανακήρυξης των δι¬ 
καιούχων της οικονομικής ενίσχυσης. 

Αν κάποιος από τους δικαιούχους δεν αναλάβει το πο¬ 
σό της οικονομικής ενίσχυσης μέσα σε δύο (2) χρόνια από 
την έγκρισή της τα ποσά του κεφαλαίου και των τόκων αυ¬ 
τής επαναφέρονται, έπειτα από απόφαση του Διοικητικού 
Συμβουλίου, στο λογαριασμό καταθέσεωντου ιδρύματος 
για τη χορήγηση περισσότερων οικονομικών ενισχύσεων 
τα επόμενα έτη. 

Άρθρο 10 

Χορήγηση υποτροφιών 

1. Δικαίωμα υποτροφίας έχουν οι μαθητές, που επέτυ¬ 
χαν να εισαχθούν σε 

Φιλοσοφικές σχολές της ημεδαπής , χωρίς χαριστικές 
διατάξεις και με βάση τη σειρά επιτυχίας κατά τις εξετά¬ 
σεις για εισαγωγή στα Πανεπιστήμια ή και κατά οποιαδή¬ 
ποτε άλλη διαδικασία θα ισχύει, αν οι εισιτήριες εξετάσεις 
καταργηθούν. 

Οι υποτροφίες να χορηγούνται σε φοιτητές και των δύο 
φύλων, που δεν ανήκουν σε εύπορες οικογένειες και 
έχουν αποφοιτήσει από δημόσιες σχολές μέσης εκπαί¬ 
δευσης. 

Οι υποψήφιοι να είναι δωδεκανησιακής καταγωγής ή να 
προέρχονται από οικογένειες, που κατέφυγαν στην ελεύ¬ 
θερη πατρίδα απάτην Κωνσταντινούπολη, την Ανατολική 
Θράκη, τα παράλια και τα νησιά της Προποντίδας και τον 
Πόντο, αποδεδειγμένα πριν από το έτος 1958. Από τους 
υποψήφιους αυτούς να προηγούνται κατά σειρά : α) οι εξ 
αίματος συγγενείς της διαθέτιδας και του αποβιώσαντος 
συζύγου της β) απόφοιτοι σχολείων μέσης εκπαίδευσης 
των νήσων Σύμης και Λέρου γ) οι καταγόμενοι από οικο¬ 
γένειες που κατέφυγαν πριν από το 1958 στην ελεύθερη 
πατρίδα από την Κωνσταντινούπολη, την Ανατολική Θρά¬ 
κη, την Προποντίδα και τον Πόντο δ) απόφοιτοι σχολείων 
μέσης εκπαίδευσης άλλων νησιών του δωδεκανησιακού 
συγκροτήματος. Σε περίπτωση, που δεν υπάρξουν υπο¬ 
ψήφιοι από τις φιλοσοφικές σχολές για τρία συνεχή χρό¬ 


νια, να είναι δυνατή η χορήγηση της υποτροφία και σε 
όποιον επέτυχε να εισαχθεί κατά το τελευταίο από τα τρία 
χρόνια σε μία από τις υπόλοιπες καθηγητικές σχολές των 
πανεπιστημίων της ημεδαπής και συγκεκριμένα φυσιο¬ 
γνώστες, βιολόγους, μαθηματικούς και φυσικούς με τή¬ 
ρηση της ίδιας προτεραιότητας που ισχύει για την επιτυ¬ 
χία στις φιλοσοφικές σχολές. 

Η κάθε υποτροφία δεν μπορεί να είναι μεγαλύτερη από 
το 1/3 του μηνιαίου βασικού μισθού πρωτοδιοριζόμενου 
φιλόλογου καθηγητή. Να έχει δωδεκάμηνη διάρκεια και να 
ανανεώνεται κάθε χρόνο, ώσπου να ολοκληρώσει ο υπό¬ 
τροφος τον κύκλο των σπουδών του, με τον απαράβατο 
όρο να έχει περάσει με επιτυχία τις τμηματικές του εξετά¬ 
σεις μέχρι και τη δεύτερη εξεταστική περίοδο. Ενάντια πε¬ 
ρίπτωση, να συνεπάγεται διακοπή της υποτροφίας. Αν οι 
πόροι του ιδρύματος το επιτρέπουν, μπορούν να χορη¬ 
γούνται για το ίδιο ακαδημαϊκό έτος δύο υποτροφίες. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού του α.ν. 
2039/1939 και του από 18-8-1941 καν.Δ/τος (ΦΕΚ286τ.Α'). 

3. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του α.ν. 2039/1939 και 
του άρθρου 28 του από 18-8-1941 καν. Δ/τος. 

4. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18-8-1941 Καν. Δ/τος (ΦΕΚ286τ.Α'). 

5. Η χορήγηση της υποτροφίας διακόπτεται, όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με της διατάξεις των άρθρων 101 και 102 
του α.ν. 2039/1939 και του από 20-12-1939 σχετικού βα¬ 
σιλικού διατάγματος (ΦΕΚ552, τ.Α'). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνταιτα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται απάτης διατάξεις του άρθρου 34 
του από 18-8-1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει 
σύμφωνα με το άρθρο 118 του ΑΚ. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται κατόπιν αποφά- 
σεως του Διοικητικού Συμβουλίου στο Αριστοτέλειο Πα¬ 
νεπιστήμιο Θεσσαλονίκης και ειδικά στο Ινστιτούτο Νεο¬ 
ελληνικών Σπουδών. 

Στον Υπουργό Εθνικής παιδείας και Θρησκευμάτων κα¬ 
θώς και στον Υφυπουργό Οικονομίας και Οικονομικών 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Μάίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤ. Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 
-♦- 

ΑΠΟΦΑΣΕΙΣ 

Αριθ. 41807/02 δις) (2) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΕΕΑΩΕΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 41807/02/41806/02/10.4.2003 απόφαση του 
ΕΟΦ χορηγήθηκε, βάσει των διατάξεων του άρθρου 3της 


παραγράφου 1 της Κοινής Υπουργικής Απόφασης 
Α6/9392/91, άδεια κυκλοφορίας στο φαρμακευτικό ιδιο¬ 
σκεύασμα ΑΕΡΑϋΕΕ. 

Δραστική ουσία: ΑΕΕΑΟΑΕΟΙΩΟΕ 
Μορφές/Περιεκτικότητα: Καψάκιο μαλακό 0.25 
πιορ/ΘΑΡ & Ιπισρ/ΘΑΡ 

Δικαιούχους σήματος: ΑΝΤΩΝΙΟΣ ΠΟΛΥΧΡΟΝΗΣ του 
ΜΑΡΙΝΟΥ 

Υπεύθυνος κυκλοφορίας: ΑΝΤΩΝΙΟΣ ΠΟΛΥΧΡΟΝΗΣ 
του ΜΑΡΙΝΟΥ. 

Αθήνα, 10 Απριλίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 25526/δις (3) 

Ανάκληση άδειας κυκλοφορίας φαρμακευτικών προϊό¬ 
ντων φυτικής προέλευσης Θ.Β. ΕΑΝΕ ΝΑΤυΒΕΒΤ, 
ΕΑΝΕ5 ΡΙΕΕΑΒ3, ΝΑΤΒΑΟΑΕΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 25526/31.3.2003 απόφαση του ΕΟΦ ανακλήθη¬ 
κε, βάσει των διατάξεων του άρθρου 6της Κοινής Υπουρ¬ 
γικής Απόφασης Υ6α/14290/93, η άδεια κυκλοφορίας των 
φαρμακευτικών προϊόντων φυτικής προέλευσης Ο.Β. 
ΕΑΝΕ ΝΑΤΕΙΒΕ5Τ, ΕΑΝΕ5 ΡΙΕΕΑΒ5, ΝΑΤΒΑΟΑΕΜ. 
Μορφή: Δισκία 
Δραστική ουσία: 

Δικαιούχου: ΕΟΒΕΕΙΝ ΑΕ 
Υπεύθυνου κυκλοφορίας: ΕΟΒΕΕΙΝ ΑΕ. 

Κατόπιν αιτήσεως της εταιρείας. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 26232/02/δις (4) 

Χορήγηση άδειας κυκλοφορίας Ραδιοφαρμακευτικού 
ιδιοσκευάσματος ΡΕΙΕΜΟΟΙ3. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 26232/02/8.4.2003 πόφαση του ΕΟΦ χορηγήθη¬ 
κε, βάσει των διατάξεων του άρθρου 3 της Κοινής Υπουρ¬ 
γικής Απόφασης Α6/3114/92, άδεια κυκλοφορίας στο ρα- 
διοφαρμακευτικό ιδιοσκεύασμα ΡΕΙΕΜΟΟΙ3. 

Μορφή: Σκόνη για ενέσιμο διάλυμα 2πις|/νΐΑΕ (ΚΙΤ) 
Δικαιούχου: 013 ΒΙΟ ΙΝΤΕΒΝΑΤΙΟΝΑΕ, ΓΑΛΛΙΑΣ 
Υπεύθυνου κυκλοφορίας : 30ΗΕΒΙΝΟ ΕΛΛΑΣ ΑΕ. 

Αθήνα, 8 Απριλίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 47149(δις) (5) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ΒΕΒΟΩΕΙΑΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 47149/31.3.2003 απόφαση ΕΟΦ ανακλήθηκε, 
βάσει των διατάξεων του άρθρου 5 της Κοινής Υπουργι- 

κής Απόφασης Α6/9392/91, η άδειας κυκλοφορίας στο 
φαρμακευτικό ιδιοσκεύασμα ΒΕΒΟϋυΑΕ. 

Δραστική ουσία: ΙΡΒΑΤΒΟΡΙΩΜ ΒΒΟΜΙϋΕ ΜΟΝΟΗΥ- 
ΩΒΑΤΕ, ΡΕΝΟΤΕΒΟΕ ΗΥΟΒΟΒΒΟΜΙϋΕ. 

Μορφή/ Περιεκτικότητα: Κόνις για εισπνοή (σκληρό κα- 
ψάκιο) 

Δικαιούχου προϊόντος: ΒΟΕΗΒΙΝΘΕΒ ΙΝΘΕΕΗΕΙΜ ΙΝ- 
ΤΕΒΝΑΤΙΟΝΑΕ ΘΜΒΗ, ΘΕΒΜΑΝΥ 
Υπεύθυνος κυκλοφορίας: ΒΟΕΗΒΙΝΘΕΒ ΙΝΘΕΕΗΕΙΜ 
ΕΛΛΑΣ ΑΕ. 

Διότι: ζητήθηκε με αίτηση της εταιρείας. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 7206/02 (δις) (6) 

Ανάκληση άδειας κυκλοφορίας φαρμακευτικού ιδιο¬ 
σκευάσματος 8ΑΝΘΘΥΑ ΟΒΑΕ ΒΟΕυΤΙΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 7206/02/31.3.2000 απόφαση ΕΟΦ ανακλήθηκε, 
βάσει των διατάξεων του άρθρου 5 της Κοινής Υπουργι¬ 
κής Απόφασης Α6/9392/91, η άδεια κυκλοφορίας στο 
φαρμακευτικό ιδιοσκεύασμα 5ΑΝΘΟΥΑ ΟΒΑΕ 30- 
ΕυΤΙΟΝ. 

Μορφή : Πόσιμο διάλυμα 500πις)/5ηη) 

Δικαιούχου σήματος: 3ΑΝΘ3ΤΑΤ ΜΕϋΙΟΑΕ ΟΟΒΡΟ- 
ΒΑΤΙΟΝ, ϋ3Α 

Υπεύθυνος κυκλοφορίας: Π. Ν. ΓΕΡΟΛΥΜΑΤΟΣ ΑΕΒΕ 
Διότι: Υπέβαλε αίτηση η εταιρεία. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 17647/02/δις (7) 

Ανάκληση άδειας κυκλοφορίας φαρμακευτικού ιδιο¬ 
σκευάσματος 3ΑΝ003ΤΑΤΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 17647/02/31.3.2003 απόφαση του ΕΟΦ ανακλή¬ 
θηκε, βάσει των διατάξεων του άρθρου 5 της Κοινής 
Υπουργικής Απόφασης Α6/9392/91, ανάκληση άδειας κυ¬ 
κλοφορίας του φαρμακευτικού ιδιοσκευάσματος 3ΑΝ- 
003ΤΑΤΙΝ. 

Μορφή: ΕΝΕΣΙΜΟ ΔΙΑΛΥΜΑ 0.2ΜΘ/ΜΕ 
Δικαιούχου σήματος: ΝΟ\/ΑΒΤΙ3 ΡΗΑΒΜΑ ΑΘ ΒΑ3ΕΕ 
3ννΐΤΖΕΒΕΑΝΩ 

Υπεύθυνος κυκλοφορίας: ΝΟ\/ΑΒΤΙ3 ΗΕΕΕΑ3 ΑΕΒΕ 
Διότι: Κατόπιν αιτήσεως της εταιρείας. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 
-♦- 

Αριθ. 9426/02 (δις) (8) 

Ανάκληση άδειας κυκλοφορίας φαρμακευτικού ιδιοσκευ¬ 
άσματος 03ΤΙΟΑΕΟΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 9426/02/31.3.2003 ΕΟΦ ανακλήθηκε, βάσει των 


διατάξεων του άρθρου 5 της Κοινής Υπουργικής Απόφα¬ 
σης Α6/9392/91, η άδεια κυκλοφορίας στο φαρμακευτικό 
ιδιοσκεύασμα 03ΤΙΟΑΕΟΙΝ. 

Μορφή: Ρινικό εκνέφωμα σταθερών δόσεων 50 
ΐυ/ϋ03Ε 

Δικαιούχου σήματος: ΟΟΒΤΙ330ΝΕ 3ΒΕ, ΙΤΑΕΥ 
Υπεύθυνος κυκλοφορίας: ΒΙΟΜΕϋΙΟΑ-ΟΗΕΜΙΟΑ ΑΕ. 
Διότι: Υπέβαλε αίτηση η εταιρεία. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 17432 (δις) (9) 

Ανάκληση άδειας κυκλοφορίας φαρμακευτικού ιδιοσκευ¬ 
άσματος ΤΙ ΕΟΙΤΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην 17432/02/31.3.2002του ΕΟΦ ανακλήθηκε, βάσει 
των διατάξεωντου άρθρου 5 της Κοινής Υπουργικής Από¬ 
φασης Α6/9392/91, η άδεια κυκλοφορίας στο φαρμακευ¬ 
τικό ιδιοσκεύασμα ΤΙΕΟΙΤΙΝ. 

Μορφή: Αναβράζον δισκίο 20ιτις|/ΤΑΒ & Υπόθετο 
20πις)/5ΕΙΡ 

Δικαιούχου σήματος: Ρ. ΗΟΡΡΜΑΝ ΕΑ ΒΟΟΗΕ ΕΤϋ, 
ΒΑ3ΕΕ, 3\Α/ΙΤΖΕΒΕΑΝ0. 

Υπεύθυνος κυκλοφορίας: ΒΟΟΗΕ ΗΕΕΕΑ3 ΑΕ. 

Διότι: Υπέβαλε αίτηση η εταιρεία. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 4564/02 (δις) (10) 

Ανάκληση άδειας κυκλοφορίας φαρμακευτικού ιδιο¬ 
σκευάσματος νΕΒΑΝ/ΟΒΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 4564/02/31.3.2003 απόφαση του ΕΟΦ ανακλή¬ 
θηκε, βάσει των διατάξεων του άρθρου 5 Κοινής Υπουρ¬ 
γικής Απόφασης Α6/9392/91, η άδεια κυκλοφορίας στο 
φαρμακευτικό ιδιοσκεύασμα νΕΒΑνΟΒΙΝ. 

Μορφή: Δισκίο Ιδπιρ/ΤΑΒ 
Δικαιούχου σήματος: ΒΑΡΑΒΜ ΑΕΒΕ. 

Υπεύθυνος κυκλοφορίας: ΒΑΡΑΒΜ ΑΕΒΕ 
Διότι: Υπέβαλε αίτηση η εταιρεία. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 

-♦- 

Αριθ. 3178/02/δις (11) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ΑΕΕΙΡΕΝΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 3178/02/31.3.2003 απόφαση του ΕΟΦ ανακλή- 

θηκε, βάσει των διατάξεων του άρθρου 5 της Κοινής 
Υπουργικής Απόφασης Α6/9302/91, ανάκληση άδειας κυ¬ 
κλοφορίας του φαρμακευτικού ιδιοσκευάσματος 
ΑΙ_υΡΕΝΤ. 

Μορφή : ΑΕΡΟΛΥΜΑ ΠΑ ΕΙΣΠΝΟΗ, ΣΤΑΘΕΡΩΝ ΔΟΣΕ¬ 
ΩΝ 0.75 ΜΘ/ϋ03 

Δικαιούχου σήματος: ΒΟΕΗΒΙΝΘΕΒ ΙΝΘΕΙΗΕΙΜ ΙΝ- 
ΤΕΒ ΟΜΒΗ ΟΕΒΜΑΝΥ 

Υπεύθυνος κυκλοφορίας: ΒΟΕΗΒΙΝΘΕΒ ΙΝΘΕΙΗΕΙΜ 
ΗΕΙ_Ι_Α5 ΑΕ 

Διότι: Κατόπιν αιτήσεως της εταιρείας. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 


Αριθ. 16809/02/δις (12) 

Ανάκληση άδειας κυκλοφορίας φαρμακευτικού ιδιο¬ 
σκευάσματος ϋίΑΜΕυτυδ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 16809/02/31.3.2003 απόφαση του ΕΟΦ ανακλή¬ 
θηκε, βάσειτων διατάξεωντου άρθρου 5 της Κοινής Υπουρ¬ 
γικής Απόφασης Α6/9392/91, ανάκληση άδειας κυκλοφο¬ 
ρίας του φαρμακευτικού ιδιοσκευάσματος ϋΙΑΜΕίΙΤυΒ. 
Μορφή: ΣΙΡΟΠΙ 8 ΜΘ/Μί 
Δικαιούχου σήματος: ΖΗΚΙΔΗΣ Ν.Γ. 

Υπεύθυνος κυκλοφορίας: ΖΗΚΙΔΗΣ Ν. Γ. 

Διότι: Κατόπιν αιτήσεως της εταιρείας. 

Αθήνα, 31 Μαρτίου 2003 

Η Διευθύντρια 
ΑΓΓ. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




